الاربعه الكبار ف التنس

الاربعه الكبار ف التنس اسم لأربع لعيبة تنس هما روجر فيديرار و رافاييل نادال و نوڤاك دچوكوڤيتش و اندى موررى. الاربعه دول كسبو عدد كبير من بطولات التنس منهم ستين بطوله من بطولات الجراند سلام الاربعه الكبيره فيدرر كسب عشرين بطوله منهم و نادال كسب عشرين بطوله، ديوكوفيتش كسب سبعتاشر بطوله وموررى كسب تلات بطولات. الاربعه دول كسبو كمان 113 بطوله من بطولات ماسترز 1000 و اتناشر بطوله من نهائيات دورى رابطة محترفين التنس.

اسم الاربعه الكبار ف التنس كان بيستعمل كتير لما يكون فيه اربع لعيبه كبار بيكسبو بطولات كتيره ف التنس ف ازمان كتيره لكن بيدل على الاربعه دول الايام دى. من سنة 2019 ، اسم التلاته الكبار فيديرار ونادال وجوكوفيتش بدل اسم الاربعه الكبار بيستعمل كتير بسبب تكرار اصابات موررى و غيابه النسبى من بطولات جولة اتحاد لعيبة التنس المحترفين .

فيدرار و نادال و ديوكوفيتش كل واحد فيهم كمل كارير جراند سلام و نادال كمل كارير جولدن سلام عشان كسب ميدالية فردى التنس الدهب ف اوليمبياد 2008. موررى ماكسبش لسه بطولة فرنسا المفتوحة او استراليا المفتوحة بس كسب ميدالية فردى التنس الدهب ف دورة الالعاب الاولمبية الصيفية مرتين 2012 و 2016.

روجر فيديرار كان اول واحد يتشهر فيهم لما كسب اول بطوله ليه سنة 2001 ف ميلانو و كسب جراند سلام اول مره ف ويمبلدون سنة 2003 و بعديه نادال اللى كسب جراند سلام اول مره ف فرنسا سنة 2005 بعد ما غلب روجر فيديرار ف السيميفاينال. ديوكوفيتش كسب جراند سلام اول مره سنة 2008 بعد ما غلب روجر فيديرار ف سيميفاينال بطولة اوستراليا و كسب البطوله بعد ما غلب جو ويلفريد تسونجا ف الفاينال . اندى موررى كسب جراند سلام اول مره سنة 2012 بعد ما غلب ديوكوفيتش ف فاينال بطولة امريكا.

 من سنة 2000 لسنة 2008 فيدرار ونادال 
من سنة 2000 لسنة 2003 كان فيه لعيبه كبار ابتدو يبطلو لعب زى بيت سامبراس و اندريه اجاسى و ما كانش فيه نجوم جديده كتير روجر فيديرار كسب اول بطوله ليه سنة 2001 ف ميلانو و كسب جراند سلام اول مره سنة 2003  ف ويمبلدون لما غلب مارك فيليبوسيس فى الفاينال  و خلص السنه ف المركز التانى على العالم بعد اندى روديك . سنة 2004 و 2005 فيديرار كسب خمسه جراند سلام من تمانيه و اتغلب عشر مرات بس . رافاييل نادال كسب اول بطوله ليه لما كان عنده 15 سنه و 10 شهور ف ابريل سنة 2002  و غلب فيديرار سنة 2004 ف مايامى ماسترز 

 من 2008 لسنة 2010 ظهور الاربعه الكبار 
ف يناير سنة 2008 نوڤاك دچوكوڤيتش غلب روجر فيديرار ف سيميفاينال بطولة اوستراليا و كسب البطوله بعد ما غلب جو ويلفريد تسونجا ف الفاينال . تسونجا كان غلب نادال ف السيميفاينال. نادال كسب بطولة فرنسا و بطولة ويمبلدون سنة 2008 و فيديرار كسب بطولة امريكا.

 من 2011 لسنة 2013 سيطرة الاربعه الكبار 

نوفاك ديوكوفيتش سيطر على موسم 2011 بعد ما كسب عشر بطولات ،منهم تلاته جراند سلام وبئا نمره 1 ف العالم لأول مرة فى يوليه 2011. استمرت هيمنة الأربعه الكبار ف موسم 2012 و كسب كل واحد فيهم بطولة جراند سلام واحده. ديوكوفيتش كسب ف أوستراليا و نادال ف فرنسا وفيدرار ف ويمبلدون وموررى كسب ف امريكا بعد ايفان ليندل ما بئا مدربه الرئيسى ف نفس السنه .بطولة امريكا 2012 كانت اول جراند سلام يكسبها موررى . موررى كمان كسب الميداليه الدهب ف فردى الرجاله ف دورة الألعاب الأولمبيه 2012.
استمر موسم 2013 بأسلوب مشابه ، ديوكوفيتش كسب بطولة اوستراليا ، و نادال كسب بطولة فرنسا و بطولة امريكا و موررى كسب بطولة ويمبلدون. ديوكوفيتش كسب بطولة اخر السنه.

 سنة 2014 
ف موسم 2014 نادال اتغلب من ستانيسلاس ڤاڤرينكا ف فاينال بطولة اوستراليا بس كسب بطولة فرنسا. ديوكوفيتش كسب بطولة ويمبلدون و بطولة اخر السنه.
 سنة 2015 لسنة 2016 
ف موسم 2015 ديوكوفيتش كسب بطولة اوستراليا و بطولة ويمبلدون وبطولة امريكا بس اتغلب من ستانيسلاس ڤاڤرينكا ف فاينال بطولة فرنسا. ف موسم 2016 ديوكوفيتش كسب بطولة اوستراليا و بطولة فرنسا و اتغلب من ستانيسلاس ڤاڤرينكا ف فاينال بطولة امريكا . موررى كسب بطولة ويمبلدون و بطولة اخر السنه.
 2017 
ف موسم 2017 فيديرار كسب بطولة اوستراليا و بطولة ويمبلدون. نادال كسب بطولة فرنسا و بطولة امريكا.
 2018 
ف موسم 2018 فيديرار كسب بطولة اوستراليا و نادال كسب بطولة فرنسا و دچوكوڤيتش كسب بطولة ويمبلدون و بطولة امريكا.
 2019 
ف موسم 2019 دچوكوڤيتش كسب بطولة اوستراليا و بطولة ويمبلدون. نادال كسب بطولة فرنسا و بطولة امريكا.
 2020 
ف موسم 2020 دچوكوڤيتش كسب بطولة اوستراليا . نادال كسب بطولة فرنسا.
 جراند سلام 2005 -2020 
من بطولة فرنسا المفتوحة 2005 و لحد بطولة فرنسا المفتوحه سنة 2014 الاربعه الكبار كسبو كل بطولات الجراند سلام الاربعه الكبيره ماعدا اتنين امريكا 2009 اللى كسبها خوان مارتين ديل پوترو و اوستراليا 2014 اللى كسبها ستانيسلاس ڤاڤرينكا.الاربعه الكبار كسبو 56 من 62 تنس جراند سلام فردى للرجاله ، من بطولة ويمبلدون سنة 2004 لحد بطولة امريكا سنة 2019


Yearاوستراليافرنساويمبلدونامريكا2003 اندريه اجاسى خوان كارلوس فيريرو روجر فيديرار اندى روديك2004 روجر فيديرار جاستون جاوديو روجر فيديرار روجر فيديرار2005 مارات سافين رافاييل نادال روجر فيديرار روجر فيديرار2006 روجر فيديرار رافاييل نادال روجر فيديرار روجر فيديرار2007 روجر فيديرار رافاييل نادال روجر فيديرار روجر فيديرار2008 نوڤاك دچوكوڤيتش رافاييل نادال رافاييل نادال روجر فيديرار2009 رافاييل نادال روجر فيديرار روجر فيديرار خوان مارتين ديل پوترو2010 روجر فيديرار رافاييل نادال رافاييل نادال رافاييل نادال2011 نوڤاك دچوكوڤيتش رافاييل نادال نوڤاك دچوكوڤيتش نوڤاك دچوكوڤيتش2012 نوڤاك دچوكوڤيتش رافاييل نادال روجر فيديرار اندى موررى2013 نوڤاك دچوكوڤيتش رافاييل نادال اندى موررى رافاييل نادال2014 ستانيسلاس ڤاڤرينكا رافاييل نادال نوڤاك دچوكوڤيتش مارين تشيليتش2015 نوڤاك دچوكوڤيتش ستانيسلاس ڤاڤرينكا نوڤاك دچوكوڤيتش نوڤاك دچوكوڤيتش2016 نوڤاك دچوكوڤيتش نوڤاك دچوكوڤيتش اندى موررى ستانيسلاس ڤاڤرينكا2017 روجر فيديرار رافاييل نادال روجر فيديرار رافاييل نادال2018 روجر فيديرار رافاييل نادال نوڤاك دچوكوڤيتش نوڤاك دچوكوڤيتش2019 نوڤاك دچوكوڤيتش رافاييل نادال نوڤاك دچوكوڤيتش رافاييل نادال2020 نوڤاك دچوكوڤيتش رافاييل نادالماتلعبتش   دومينيك تيم

 الاولمبياد 
رافاييل نادال كسب الميدالية الذهب فى فردى التنس فى الالعاب الأولمبية 2008 و كسب الميدالية الدهب فى زوجى التنس مع مارك لوبيث فى الالعاب الأولمبية 2016. اندى موررى كسب ميدالية فردى التنس الدهب ف دورة الالعاب الاولمبية الصيفية مرتين 2012 و 2016 و كسب كسب ميدالية زوجى مختلط التنس الفضه مع لورا روبسون سنة 2012 . فيديرار كسب الميدالية الدهب فى زوجى التنس مع ستانيسلاس ڤاڤرينكا فى الالعاب الأولمبية 2008 وميدالية فردى التنس الفضه سنة 2012. دچوكوڤيتش كسب الميدالية البرونز ف فردى التنس سنة 2008.

 ماسترز 1000 
فى بطولات ماسترز 1000 ، الاربعه الكبار من اكتر 10 لعيبه (من سنة 1970) اللى كسبو بطولات. نادال كسب 35 بطوله، ديوكوفيتش كسب 36 ، فيديرار كسب 28 وموررى كسب 14.

 بطولات اخر السنه 
الاربعه الكبار كسبو 12 من آخر 16 بطولات اخر السنه. فيديرار كسب سته و ديوكوفيتش خمسه ، و موررى كسبها مره واحده

 كاس ديڤيس 

كل واحد من الاربعه الكبار كان ليه دور رئيسى ف ان منتخب بلده كسب كاس ديڤيس. نادال كسب كاس ديڤيس مع اسبانيا خمس مرات ، دچوكوڤيتش كسبه مره واحده مع صيربيا، فيديرار كسبه مره واحده مع سويسرا وموررى كسبه مره واحده مع المملكه المتحده

 نمره 1 

* لحد .

PlayerStart dateEnd dateWeeksTotal       237  237       46  46  روجر فيديرار      48  285  رافاييل نادال      56  102  نوڤاك دچوكوڤيتش     53  53  روجر فيديرار      17  302  نوڤاك دچوكوڤيتش      48  101  رافاييل نادال      39  141  نوڤاك دچوكوڤيتش      122  223   اندى موررى     41  41  رافاييل نادال      26  167  روجر فيديرار       6  308  رافاييل نادال      6  173  روجر فيديرار      1  309  رافاييل نادال      4  177  روجر فيديرار      1  310  رافاييل نادال      19  196  نوڤاك دچوكوڤيتش      52  275  رافاييل نادال      13  209 نوڤاك دچوكوڤيتش    7 2822222 نوڤاك دچوكوڤيتش   Present * 8 290
Represents ATP rankings record.

 المنافسات بينهم 
رافاييل نادال غلب التلاته التانيين ف نفس البطوله و ده كان ف بطولة هامبورج سنة 2008 .روجر فيديرار هو تانى واحد فيهم يغلب التلاته التانيين ف نفس البطوله و ده كان ف نهائيات الدورى العالمى سنة 2010 ؛ لما غلب موررى ف جولة روبن، و غلب ديوكوفيتش ف الدور أبل النهائى، و غلب نادال ف ماتش نهائى البطوله.
 نادال و فيديرار 
 شوف منافسة فيديرار و نادال
رافاييل نادال و روجر فيديرار لعبو 40 ماتش ضد بعض نادال كسب 24 و روجر فيديرار كسب 16., ماتش فاينال ويمبلدون سنة 2008 بين نادال و فيديرار بيعتبر احسن ماتش ف تاريخ التنس 

 نادال و دچوكوڤيتش 
رافاييل نادال و نوڤاك دچوكوڤيتش لعبو 56 ماتش ضد بعض دچوكوڤيتش كسب 29 و نادال كسب 27 سجل رافاييل نادال و نوڤاك دچوكوڤيتش ضد بعض اول ماتش بينهم كان سنة 2006 و كسبه نادال.

 فيديرار و دچوكوڤيتش 
روجر فيديرار و نوڤاك دچوكوڤيتش لعبو 50 ماتش ضد بعض روجر فيديرار كسب 23 و دچوكوڤيتش كسب 27 

 فيديرار و موررى 
روجر فيديرار و اندى موررى لعبو 25 ماتش ضد بعض روجر فيديرار كسب 14 و موررى كسب 11 

 ديوكوفيتش و موررى 
نوڤاك ديوكوفيتش أصغر من اندى موررى ف السن باسبوع بس . و لعبو ضد بعض و هم بيكبرو. لعبو 36 ماتش ف بطولات المحترفين ديوكوفيتش كسب 25 و موررى كسب 11 

 نادال و موررى 
نادال و موررى لعبو 24 ماتش ضد بعض نادال كسب 17 و موررى كسب 7.Andy Murray VS Rafael Nadal
 لينكات برانيه 


 مصادر 

تصنيف:تنس
تصنيف:رافاييل نادال
تصنيف:روجر فيديرار
تصنيف:لعيبة تنس
تصنيف:ابطال اوستراليا المفتوحه
تصنيف:ابطال فرنسا ف فردى الرجاله تنس
تصنيف:ابطال ويمبلدون ف فردى الرجاله تنس
تصنيف:ابطال امريكا المفتوحه